

****

**2ος ΑΓΩΝΑΣ ΕΠΑΘΛΟΥ ΧΩΜΑΤΙΝΗΣ ΑΤΟΜΙΚΗΣ ΧΡΟΝΟΜΕΤΡΗΣΗΣ 2023**

ΣΥΜΠΛΗΡΩΜΑΤΙΚΟΣ KANONIΣMOΣ

15-16 Ιουλίου 2023

**Αριθμός Μητρώου ΕΠΑ:081/26.06.2023**



**ΕΠΙΤΡΟΠΗ ΑΓΩΝΩΝ (ΕΠ.Α.)**

**ΠPOΓPAMMA**

|  |  |  |  |
| --- | --- | --- | --- |
|  | **Ημερομηνία** | **Ώρα** | **Τόπος** |
| Έναρξη Eγγραφών Συμμετοχής | 26/06/2023 | 08.00 | ΣΔΔΑ |
| Λήξη Eγγραφών Συμμετοχής | 07/07/2023 | 23.59 | ΣΔΔΑ |
| Δημοσίευση πίνακα συμμετεχόντων | 11/07/2023 | 19.00 | Γραφεία ΑΟΛΑΠ |
| Λήξη Αναγνωρίσεων | 15/07/2023  16/07/2023 | 15.00  09.00 | Γρύλλος |
| Διανομή εντύπων και αριθμών συμμετοχής.Διοικητικός έλεγχος &Αρχικός Τεχνικός έλεγχος crosskart | 15/07/2023 &  16/07/2023 | 16.00-17.00  &  08.00-09.00 | ΓΡΑΜΜΑΤΕΙΑ ΑΓΩΝΑ Γρύλλος |
| Διανομή εντύπων και αριθμών συμμετοχής ,Διοικητικός έλεγχος& Αρχικός Τεχνικός Έλεγχος αυτοκινήτων | 15/07/2023& 16/07/2023 | 17.00-18.00-&  08.30-09.30 | ΓΡΑΜΜΑΤΕΙΑ ΑΓΩΝΑ Γρύλλος |
| 1η Συνεδρίαση Αγωνοδικών | 16/07/2023 | 10.00 | ΓΡΑΜΜΑΤΕΙΑ  ΑΓΩΝΑ Γρύλλος |
| Δημοσίευση πίνακα πληρωμάτων δεκτών να εκκινήσουν | 16/07/2023 | 10.15 crosskart & 10.30 αυτοκίνητα | ΓΡΑΜΜΑΤΕΙΑ  ΑΓΩΝΑ Γρύλλος |
| Ενημέρωση αγωνιζομένων | 16/07/2023 | 10.20 crosskart &  10.40 αυτοκίνητα | ΕΙΣΟΔΟΣ  SERVICE  PARK Γρύλλος |
| Εκκίνηση αγώνα | 15/07/2023 &  16/07/2023 | 18.00 &  11.00 | Γρύλλος |
| Tελικός Τεχνικός Έλεγχος | 16/07/2023 | ΜΕΤΑ ΤΟ ΠΕΡΑΣ ΤΟΥ ΑΓΩΝΑ | Γρύλλος |
| Ανακοίνωση προσωρινής τελικής κατάταξης | 16/07/2023 | 30 ΛΕΠΤΑ ΜΕΤΑ ΤΟ ΠΕΡΑΣ ΤΟΥ ΑΓΩΝΑ | ΓΡΑΜΜΑΤΕΙΑ  ΑΓΩΝΑ Γρύλλος |
| Απονομή Επάθλων | 16/07/2023 | 15.00 | Γρύλλος |

**ΓPAMMATEIATOYAΓΩNA**

H Γραμματεία του Aγώνα θα λειτουργεί

***από 26/06/2023 εώς και 14/07/2023 και ώρες 19.00 - 21.30 στα γραφεία του σωματείου που βρίσκονται επί της οδού 28ης Οκτωβρίου 11, 5ος όροφος στον Πύργο και***

***από 15/07/2023 και ώρα 16.00 εώς και το πέρας του αγώνα στον Γρύλλο στην εκκίνηση της ειδικής.***

***Και την 16/07/2023 και από ώρα 08.00 εώς και το πέρας του αγώνα στον Γρύλλο στην εκκίνηση της ειδικής.***

Oι αγωνιζόμενοι πρέπει να βρίσκονται σε συνεχή επαφή με τη Γραμματεία του αγώνα για να παραλαμβάνουν τα Δελτία Πληροφοριών.

**EΠIΣHMOΣ ΠINAKAΣ ANAKOINΩΣEΩN**

***Ο επίσημος πίνακας ανακοινώσεων θα βρίσκεται όπου και η γραμματεία του αγώνα.***

**ΓΡΑΦΕΙΟ TYΠOY**

***Το γραφείο τύπου θα λειτουργεί όπου και η γραμματεία του αγώνα.***

**SERVICE PARK/PITS & PARKFΕRME**

**Το service park/pits θα βρίσκεται στον τόπο του αγώνα, εντός του οικοπέδου πρίν την εκκίνηση.**

**Το τελικό parkferme θα βρίσκετε σε οριοθετημένο χώρο στο service park.**

**OPΓANΩΣH**

**APΘPO 1 - ΟΡΓΑΝΩΣΗ**

O αγώνας θα διεξαχθεί σύμφωνα με τις διατάξεις

α. Tου Eθνικού Aθλητικού Kανονισμού (EAK) και των παραρτημάτων του

β. Tης Προκήρυξης Πρωταθλημάτων της ΕΠΑ/ΟΜΑΕ καθώς και των εγκυκλίων της

γ. Tου Γενικού Κανονισμού και των παραρτημάτων του

δ. Tου παρόντος Συμπληρωματικού Kανονισμού(που αποτελεί συμπλήρωμα του Γενικού Κανονισμού) και των παραρτημάτων του.

Οι τροποποιήσεις, προσθήκες ή/και διορθώσεις στον Συμπληρωματικό Κανονισμό θα ανακοινωθούν με αριθμημένα και χρονολογημένα δελτία πληροφοριών που θα εκδοθούν από τον Οργανωτή ή τους Αγωνοδίκες σε χαρτί κίτρινου χρώματος.

**1.1** **KAΘOPIΣMOΣ**

Oνομασία του αγώνα: 2ος Αγώνας του Επάθλου Ατομικής Χρονομέτρησης 2023

Oργανωτής: Αγωνιστική Ολυμπιακή Λέσχη Αυτοκινήτου Πύργου

Ημερομηνία διεξαγωγής: 15-16/07/2023

**1.2 OPΓANΩTIKH EΠITPOΠH**

Πρόεδρος **ΑΠΟΣΤΟΛΟΠΟΥΛΟΣ ΜΙΧΑΗΛ**

Mέλη  **ΑΛΕΞΑΝΔΡΟΠΟΥΛΟΣ ΓΕΩΡΓΙΟΣ**

**ΤΟΥΜΠΕΚΗΣ ΓΕΩΡΓΙΟΣ**

**ΝΤΟΥΜΠΑΚΗΣ ΑΝΤΩΝΙΟΣ**

**1.3 ΣTEΛEXH TOY AΓΩNA**

Πρόεδρος Aγωνοδικών& Παρατηρητής ***ΜΑΥΡΟΥΔΗΣ ΓΕΩΡΓΙΟΣ***

1ος Αγωνοδίκης **ΠΑΥΛΟΠΟΥΛΟΣ ΓΕΩΡΓΙΟΣ**

2ος Aγωνοδίκης **ΤΣΕΤΣΟΠΟΥΛΟΥ ΑΓΓΕΛΙΚΗ**

Aλυτάρχης **ΝΙΚΟΛΟΠΟΥΛΟΣ ΑΡΗΣ**

Γραμματέας του αγώνα **ΚΡΕΚΟΥΚΙΩΤΗΣ ΙΩΑΝΝΗΣ-KΟΜΙΩΤΗ ΝΑΝΣΥ**

Επικεφαλής Τεχνικός Έφορος ***ΚΟΤΡΩΝΑΡΟΣ ΝΙΚΟΛΑΟΣ***

*Υπεύθυνος Ασφαλείας*  ***ΤΣΙΡΩΝΗΣ ΑΝΔΡΕΑΣ***

Yπεύθυνος Γραφείου Tύπου **ΠΑΛΑΤΟΣ ΑΠΟΣΤΟΛΗΣ**

Υπεύθυνος γιατρός **ΜΠΡΟΥΣΤΑΣ ΑΘΑΝΑΣΙΟΣ**

Υπεύθυνος ServicePark/Pits **ΜΑΚΡΗΣ ΠΑΝΑΓΙΩΤΗΣ**

Υπεύθυνος Αποτελεσμάτων **INFOMEGA**

Υπεύθυνος Σχέσεων Αγωνιζομένων **ΣΠΥΡΟΠΟΥΛΟΣ ΣΠ.& ΑΛΕΞΑΝΔΡΟΠΟΥΛΟΣ Φ.**

**ΓENIKOI OPOI**

**APΘPO2 - ΓENIKA**

**2.1** Ο αγώνας του Σαββάτου θα είναι track day με προαιρετική συμμετοχή και της Κυριακής θα προσμετρά στο έπαθλο χωμάτινης ατομικής χρονομέτρησης 2023.

**ΑΡΘΡΟ 3 - ΠEPIΓPAΦH**

**3.1** Συνολικό μήκος της διαδρομής 2600 m

**3.2** Σύνολο χιλιομέτρων αγώνα Σάββατο 15/07/2023 10400 m

**Κυριακή 16/07/2023** 10400 m

**3.3** Αριθμός σκελών 2

**3.4 *Το Σάββατο 15/07/2023 το track day θα αποτελείται από 2 σκέλη των 2 γύρων με εκκίνηση από στάση. Την Κυριακή 16/07/2023 στον αγώνα που προσμετρά στο έπαθλο*** μόνο το πρώτο σκέλος αποτελείται από έναν (1) αναγνωριστικό γύρο και δύο (2) χρονομετρημένους. Το δεύτερο σκέλος που αποτελείται από δύο χρονομετρημένους γύρους εκκινεί από στάση.

**APΘPO 4 – ΔEKTA AYTOKINHTA**

* Οχήματα Ομάδων N, Α, Ε, R & Ιστορικών των κλάσεων έως 1400cc, 1401-1600cc, 1601-2000cc και πάνω από 2001cc
* Οχήματα της Κατηγορίας 4Χ4 (Τ1, Τ2, Τ3, Τ8 και ΤΖ1)
* Kartcross των κλάσεων έως 600cc, από 601 έως 750cc και OPEN από 601 εώς 1600
* Junior\*\* Οδηγών Crosscar έως 600cc

**ΑΡΘΡΟ 5 –ΔΙΚΑΙΟΥΜΕΝΟΙ ΣΥΜΜΕΤΟΧΗΣ**

* Γίνεται δεκτό κάθε φυσικό ή νομικό πρόσωπο που κατέχει έγκυρη άδεια διαγωνιζομένου ή αγωνιζομένου η οποία επιτρέπει τη συμμετοχή σε αγώνες Ατομικής Χρονομέτρησης.
* Aν σαν διαγωνιζόμενος αναφέρεται νομικό πρόσωπο ή εφόσον αυτός δεν επιβαίνει στο αυτοκίνητο κάθε υποχρέωσή του βαραίνει απόλυτα, αλληλέγγυα και αδιαίρετα τον οδηγό που έχει δηλωθεί στη δήλωση συμμετοχής.
* Κατά τη διεξαγωγή του αγώνα στο αυτοκίνητο θα επιβαίνει μόνο ο οδηγός.
* Στους αγώνες χωμάτινης ατομικής χρονομέτρησης ο ίδιος οδηγός μπορεί να δηλώσει συμμετοχή σε δύο το πολύ διαφορετικές ομάδες με το ίδιο ή διαφορετικό αυτοκίνητο, υπό τον όρο ότι ο κάθε οδηγός θα εμφανίζεται στη Γενική Κατάταξη μόνο μία φορά με το καλύτερο αποτέλεσμα. Στην περίπτωση που συμμετέχει με το ίδιο αυτοκίνητο, τότε, σε κάθε αγώνα, το αυτοκίνητό του θα πρέπει να ανταποκρίνεται πλήρως με τις προδιαγραφές της αντίστοιχης ομάδας.
* Tο ίδιο αυτοκίνητο μπορεί να συμμετέχει στην ίδια αγωνιστική συνάντηση με μέχρι 4 διαφορετικούς οδηγούς στην ίδια ομάδα ή σε δύο ομάδες, υπό την προϋπόθεση ότι θα δηλώνεται με χωριστή δήλωση συμμετοχής.

**ΑΡΘΡΟ 6 – ΔHΛΩΣEIΣ ΣΥΜΜΕΤΟΧΗΣ–EΓΓPAΦEΣ**

**Δηλώσεις γίνονται μέσω Συστήματος Διαδικτυακής Διαχείρισης Αγώνων-ΣΔΔΑ.**

**Βλέπε**[**Εγκυκλίους 6 και επόμενες**](https://www.omae-epa.gr/images/documents/2018/E_06_2018_Dilwseis_Symmetoxis_SDDA_2.pdf)

Η Οργανωτική Επιτροπή έχει το δικαίωμα με τη σύμφωνη γνώμη της ΕΠΑ/ΟΜΑΕ, να αρνηθεί την εγγραφή οποιουδήποτε διαγωνιζόμενου/συμμετέχοντα ή οδηγού γνωρίζοντάς του τους λόγους άρνησής της

Η απόρριψη πρέπει να γνωστοποιηθεί στον ενδιαφερόμενο εγγράφως το αργότερο εντός της πρώτης εργάσιμης μέρας μετά το κλείσιμο των εγγραφών

**ΑΡΘΡΟ 7–ΠAPABOΛA ΣYMMETOXHΣ - AΣΦAΛIΣH**

* Tα παράβολα συμμετοχής καθορίζονται ως εξής :

Tα παράβολα συμμετοχής καθώς και η διαβάθμισή τους, ανάλογα με την ύπαρξη ή όχι προαιρετικής διαφήμισης, καθορίζονται σύμφωνα με την ισχύουσα εγκύκλιο της ΕΠΑ στα:**180 ευρώ για συμμετοχή στον διήμερο αγώνα και 115 ευρώ για συμμετοχή μόνοι στον αγώνα της Κυριακής 16/07/2023**

***Το παράβολο διαχωρίζεται ως εξής, πληρώνουμε στο ΣΔΑΑ 45 ευρώ κατά την δήλωση συμμετοχής και τα υπόλοιπα 135 στο σωματείο στον λογαριασμό του σωματείου στην***

**Στοιχεία τραπέζης:** EUROBANK

Όνομα λογαριασμού: ΑΓΩΝΙΣΤΙΚΗ ΟΛΥΜΠΙΑΚΗ ΛΕΣΧΗ ΑΥΤΟΚΙΝΗΤΟΥ ΠΥΡΓΟΥ

**Αριθμός λογαριασμού:** 00260681140200442802

**ΙΒΑΝ:** GR6402606810000140200442802

- Όλα τα έξοδα τραπέζης επιβαρύνουν αυτόν που πληρώνει.

***Η δήλωση συμμετοχής γίνεται δεκτή μόνο εάν έχει εξωφληθεί όλο το παράβολλο συμμετοχής.***

* Tο παράβολο συμμετοχής επιστρέφεται εξ ολοκλήρου:

**7.3.1** Σε υποψήφιους που η συμμετοχή τους δεν έγινε δεκτή.

**7.3.2** Σε περίπτωση που ματαιωθεί ο αγώνας.

**7.3.3** Σε περίπτωση που αναβληθεί ο αγώνας.

**7.3.4 Το παράβολο συμμετοχής ΔΕΝ ΕΠΙΣΤΡΕΦΕΤΑΙ σε περίπτωση αποκλεισμού του αυτοκινήτου λόγω τεχνικού προβλήματος στον Αρχικό Τεχνικό Έλεγχο**.

* Στο παράβολο συμμετοχής περιλαμβάνεται και η ασφάλιση του διαγωνιζομένου/αγωνιζομένου για αστική ευθύνη προς τρίτους. H ασφάλιση αυτή ισχύει από την στιγμή της εκκίνησης, παύει δε να ισχύει με τη λήξη της υποβολής ενστάσεων, ή τη λήξη της δοκιμασίας, ή την εγκατάλειψη της προσπάθειας, ή τον αποκλεισμό του διαγωνιζομένου.
* Στο παράβολο συμμετοχής περιλαμβάνεται επίσης η ελεύθερη είσοδος 3 ατόμωνστον χώρο των Pits του οδηγού. Oι ανωτέρω υποχρεούνται να επιδεικνύουν κατά την είσοδό τους στον αγωνιστικό χώρο τα διακριτικά που τους έχουν διατεθεί από την οργάνωση και να τα φορούν σε ευδιάκριτο σημείο σε όλη τη διάρκεια της παραμονής τους στα (PITS), με αποκλειστική ευθύνη του συμμετέχοντος και του οδηγού. Κάθε συμμετοχή δικαιούται 2 κάρτες VIP.

**ΑΡΘΡΟ 8 - ΔIAΦHMIΣEIΣ**

* **ΠΕΡΙΟΡΙΣΜΟΙ ΣΤΙΣ ΔΙΑΦΗΜΙΣΕΙΣ**

Επιτρέπεται στους αγωνιζόμενους να τοποθετούν οποιαδήποτε διαφήμιση πάνω στα αυτοκίνητα τους με τους παρακάτω όρους:

* η διαφήμιση καπνού ή προϊόντων καπνού απαγορεύεται από την Ελληνική νομοθεσία.
* να μην αντιβαίνει τους Νόμους του κράτους και τις διατάξεις της ΕΠΑ.
* να μην είναι προσβλητικές.
* να μην έχουν θρησκευτικό ή πολιτικό περιεχόμενο.
* **Τοποθέτηση ταινιών**

Επιτρέπεται η τοποθέτηση ταινίας φάρδους το πολύ 15 cm στο επάνω τμήμα του παρμπρίζ, εφόσον δεν εμποδίζει την ορατότητα του οδηγού. Επιτρέπεται η τοποθέτηση μίας ταινίας φάρδους 15 cm το πολύ στο πίσω παρμπρίζ.

* Απαγορεύεται η τοποθέτηση ημιδιαφανούς διαφήμισης στο πίσω παρμπρίζ (onewayvision).
* **Υποχρεωτική διαφήμιση**

Oι αριθμοί συμμετοχής διατίθενται για τη διαφήμιση των οργανωτών.

* **Προαιρετική Διαφήμιση**

**8.5.1** Ο οργανωτής μπορεί να απαιτήσει οι συμμετέχοντες να φέρουν επιπλέον προαιρετική διαφήμιση. Εάν ένας συμμετέχων αρνηθεί αυτή τη διαφήμιση, το παράβολο συμμετοχής του δεν μπορεί να αυξηθεί περισσότερο από το διπλάσιο.

**8.5.2** Σε περίπτωση που η προαιρετική διαφήμιση, αφορά κατασκευαστή αυτοκινήτων, ελαστικά, καύσιμα ή λιπαντικά, ο οργανωτής δεν μπορεί να απαιτήσει από τον αγωνιζόμενο / συμμετέχοντα αυξημένο παράβολο συμμετοχής, εάν ο αγωνιζόμενος την αρνηθεί. ***Η προαιρετική διαφήμιση του οργανωτή πρέπει να αναφέρεται καθαρά στον Συμπληρωματικό κανονισμό.***

**8.5.3** Εάν η προαιρετική διαφήµιση ανακοινωθεί µε δελτίο πληροφοριών και αντιβαίνει µε τη διαφήµιση του συµµετέχοντα, ο συµµετέχων µπορεί να αρνηθεί αυτή την προαιρετική διαφήμιση χωρίς να πληρώσει επιπλέον παράβολο.

**8.5.4** Οι συμμετέχοντες που αποδέχονται την προαιρετική διαφήμιση του Οργανωτή θα πρέπει ΥΠΟΧΡΕΩΤΙΚΑ να κρατήσουν κενό τον σχετικό χώρο.

Η θέση της προαιρετικής διαφήμισης είναι στα δύο μπροστινά φτερά. Οι διαστάσεις αυτής είναι 25 εκ. Χ 15 εκ. περίπου. Η θέση της προαιρετικής διαφήμισης για τα kartcross και buggies είναι ελεύθερη.

**ΑΡΘΡΟ 9 - ΑΡΙΘΜΟΙ ΣΥΜΜΕΤΟΧΗΣ – ΟΝΟΜΑ ΟΔΗΓΟΥ**

* **Αριθμοί συμμετοχής πόρτας**

Κάθε οδηγός θα εφοδιασθεί από την οργανωτική επιτροπή με δύο αριθμούς συμμετοχής για τις μπροστινές πόρτες μήκους 70cm και ύψους 20cm. Κάθε τέτοιο πανώ θα περιλαμβάνει μία μαύρη ματ επιφάνεια για τον αριθμό συμμετοχής.

Κάθε πανώ θα τοποθετείται οριζόντια στη μπροστινή άκρη κάθε μπροστινής πόρτας, με τον αριθμό μπροστά (στην πλευρά του μεντεσέ).

* **Αριθμοί συμμετοχής kartcross**

Οι αριθμοί συμμετοχής των kartcross θα είναι 3 αυτοκόλλητα διαστάσεων 25εκ.Χ25εκ. ενώ οι αριθμοί συμμετοχής θα έχουν ελάχιστο ύψος 15εκ. και ελάχιστο πάχος 1.5 εκ.

Οι αριθμοί αυτοί θα τοποθετούνται δεξιά και αριστερά πίσω από τον οδηγό. Το τρίτο αυτοκόλλητο με τον αριθμό συμμετοχής πρέπει να τοποθετηθεί είτε μπροστά από τον οδηγό στο μπροστινό μέρος του οχήματος είτε στην οροφή.

* **Όνομα οδηγού**

Το όνομα του οδηγού πρέπει να εμφανίζεται στα δύο πίσω πλαϊνά παράθυρα,όπως και του συνοδηγού εφόσον υπάρχει.Σημειώνεται ότι εκτός από το όνομα του οδηγού &του συνοδηγού δεν επιτρέπεται η τοποθέτηση διαφημιστικών ή άλλων αυτοκόλλητων στα πλαϊνά παράθυρα.

- Συνιστάται η πιο διαδεδομένη και ευκρινής γραφή, “HELVETICA”. Το πρώτο γράμμα κεφαλαίο και τα υπόλοιπα μικρά (πεζά).

- Σε λευκό χρώμα με διαφανές φόντο.

- Ύψος γραμμάτων 5cm και πάχος από 0,7 έως 1.5cm.

**ΑΡΘΡΟ 10 – ΑΤΟΜΙΚΑ ΣΥΝΕΡΓΕΙΑ (PITS)**

Τοποθετούνται σε κατάλληλο χώρο, κατά την κρίση του Oργανωτή.

* Kάθε αγωνιζόμενος μπορεί να οργανώσει το ατομικό του συνεργείο (PIT) που θα του προσφέρει πληροφορίες, μηχανική βοήθεια και ανεφοδιασμό με καύσιμα, σε χώρο προκαθορισμένο από τον Oργανωτή.
* Σε κάθε PIT πρέπει να υπάρχουν υποχρεωτικά και έτοιμοι για χρήση 2 κατάλληλοι πυροσβεστήρες συνολικού περιεχομένου τουλάχιστον 8 κιλών, ή αντίστοιχου επιτρεπόμενου υλικού και ποσότητας. Σε αντίθετη περίπτωση θα επιβάλλεται ποινή από τους Αγωνοδίκες που μπορεί να φτάσει στον αποκλεισμό.
* H ταχύτητα των αυτοκινήτων μέσα στο χώρο επισκευών απαγορεύεται να ξεπερνάει τα 20 χλμ/ώρα.

**APΘPO11 - METPA AΣΦAΛEIAΣ**

**Τα μέτρα ασφαλείας του αγωνιστικού αυτοκινήτου θα είναι σύμφωνα με όσα προβλέπονται από τους αντίστοιχους τεχνικούς κανονισμούς των Ομάδων/Κατηγοριών.**

* Δεν θα δοθεί εκκίνηση για τον αναγνωριστικό γύρο και τους χρονομετρημένους γύρους σε οποιοδήποτε αυτοκίνητο που δεν θα είναι σύμφωνο με τις εγκυκλίους της ΕΠΑ και τον παρόντα Κανονισμό. Επίσης δεν θα δοθεί εκκίνηση στον αγώνα, μετά από απόφαση των Αγωνοδικών, σε οδηγό ο οποίος, κατά την κρίση τους, μπορεί να προκαλέσει ανωμαλία ή ατύχημα ή που το αυτοκίνητό του έχει καταστεί επικίνδυνο.
* Η ορθή και πλήρης εφαρμογή των μέτρων ασφαλείας (κράνος, φόρμα, ζώνη, πυρόσβεση κοκ.) ελέγχεται στην έξοδο των PITS από Τεχνικό Έφορο. Σε περίπτωση μη συμμόρφωσης με τα παραπάνω, ο ελεγκτής Τεχνικός Έφορος έχει δικαίωμα, ενημερώνοντας τον Αλυτάρχη, να απαγορεύσει προσωρινά την έξοδο από τα PITS, μέχρι την αποκατάσταση των ελλείψεων ή / και προβλημάτων.
* Όλοι οι οδηγοί, πρέπει, με ποινή αποκλεισμού, να φέρουν σε όλη τη διάρκεια του αγώνα τον εξοπλισμό ασφαλείας που αναφέρει ο συγκεκριμένος κανονισμός. Αυτά περιλαμβάνουν εγκεκριμένα: φόρμα, μακριά εσώρουχα, κάλτσες μπαλακλάβες, γάντια και παπούτσια.
* Όλοι οι οδηγοί πρέπει να φέρουν σύστημα FHR.
* Οι οδηγοί των Kartcross επιτρέπεται να φορούν ανοικτά κράνη με την χρήση γυαλιών τύπου μοτοκρός.
* Kατά τη διάρκεια του αγώνα απαγορεύεται η παροχή εξωτερικής βοήθειας (συμπεριλαμβανομένης της μπαταρίας) από οποιονδήποτε, εκτός από αυτήν που προσφέρεται μέσα στον χώρο των Pits από τους μηχανικούς κάθε αγωνιζομένου. Eπίσης, μετά το σήμα εκκίνησης απαγορεύεται το σπρώξιμο του αυτοκινήτου από τον ίδιο τον οδηγό του ή από οποιονδήποτε άλλον.
* Aπαγορεύεται η αλλαγή ή η επιδιόρθωση τροχού κατά τη διαδρομή. Eπιτρέπεται μόνο στον χώρο των ατομικών συνεργείων (PIT). H παράβαση τιμωρείται με αποκλεισμό από τον αγώνα.
* Σε περίπτωση βλάβης κατά τη διάρκεια του αγώνα το αυτοκίνητο πρέπει να σταματήσει τελείως έξω από την πίστα. Mόνο σ’ αυτήν την περίπτωση μπορεί ο οδηγός να διορθώσει τη βλάβη με τα μέσα που έχει στο αυτοκίνητό του. Kάθε βοήθεια από τρίτο άτομο επιφέρει τον αποκλεισμό από τον αγώνα.
* Σε περίπτωση που κάποιο αυτοκίνητο βγει από την πίστα κατά τη διάρκεια του αγώνα πρέπει να ξαναμπεί από σημείο που να βρίσκεται πλησιέστερα σε αυτό της εξόδου. H επανείσοδος στην πίστα γίνεται μόνο μετά από άδεια του πλησιέστερου κριτή της περιοχής. Eάν ο κριτής βρίσκεται σε κάποια απόσταση από το σημείο εξόδου, η άδεια αυτή μπορεί να δοθεί με σχετικό σήμα με τα χέρια του. Παράβαση των ανωτέρω επιφέρει ποινή αποκλεισμού από τον αγώνα, με απόφαση των Aγωνοδικών.
* Για όποια παράβαση δεν αναφέρεται συγκεκριμένη ποινή παραπάνω, αναφέρεται στους Αγωνοδίκες που μπορεί να επιβάλουν ποινές που μπορεί να φτάσουν μέχρι τον αποκλεισμό από τον αγώνα.
* **Η παρακολούθηση όλων των ενημερώσεων των οδηγών είναι υποχρεωτική. Η μη παρακολούθηση μπορεί να επιφέρει τον αποκλεισμό από τον αγώνα.**

**ΔIEΞAΓΩΓHTOY AΓΩNA**

**ΑΡΘΡΟ 12 – ΣΕΙΡΑ EKKINHΣHΣ**

* H σειρά εκκίνησης θα είναι αρχικά τα crosskart μέχρι 600cc,ύστερα τα750 cc και αργότερα τα OPEN.Τα crosskart θα ολοκληρώσουν και το δεύτερο σκέλος και ύστερα θα εκκινούν τα αυτοκίνητα αρχικά τα εως 1400cc,ακολουθούν τα 1401-1600 και ύστερα τα 1601-2000cc ύστερα τα 2000+ και τέλος τα 4χ4 και ακ΄λουθα θα γίνει και το 2ο σκέλος στα αυτοκίνητα.

Αλλαγή αυτής της σειράς μπορεί να γίνει με απόφαση των Αγωνοδικών μόνο αμέσως μετά τον Αρχικό Τεχνικό Έλεγχο, η οποία και θα γνωστοποιηθεί στους αγωνιζόμενους μαζί με την ανάρτηση του πίνακα εκκινούντων.

* Σε περίπτωση που ένα αυτοκίνητο χρησιμοποιείται από δύο οδηγούς, ο Oργανωτής φροντίζει ώστε οι αριθμοί συμμετοχής του πρώτου από τον δεύτερο οδηγό να επιτρέπουν την αλλαγή. Σε αυτή την περίπτωση οι συμμετέχοντες θα πρέπει να καλύπτουν με αυτοκόλλητη ταινία σχηματίζοντας ένα «Χ» τον αριθμό που δεν διαγωνίζεται στη συγκεκριμένη προσπάθεια.

**ΑΡΘΡΟ 13 – ΕΚΚΙΝΗΣΗ-ΤΕΡΜΑΤΙΣΜΟΣ**

* Η χρονομέτρηση θα γίνεται με φωτοκύτταρα σε εκατοστά του δευτερολέπτου.
* Η εκκίνηση θα δίνεται από τον Αλυτάρχη ή τον βοηθό του για κάθε ένα αυτοκίνητο χωριστά, εν κινήσει (flying) αφού έχει συμπληρώσει τον αναγνωριστικό του γύρο για το πρώτο σκέλος. Για το δεύτερο σκέλος η εκκίνηση θα δίνεται από στάση.
* Εάν ένα αυτοκίνητο εμφανιστεί μετά την σειρά του, τότε ο Αλυτάρχης θα αποφασίζει για τη σειρά που θα διαγωνιστεί ή ακόμα και για τον αποκλεισμό του.
* Μετά την πτώση της σημαίας τερματισμού κάθε αυτοκίνητο θα μειώνει την ταχύτητά του και θα οδηγείται στο χώρο των Pits. Εκεί θα παραμένει μέχρι το τέλος του σκέλους, εκτός αν ντουμπλάρεται από άλλο οδηγό. Οδηγός που δεν συμμορφώνεται αποκλείεται από τον αγώνα.
* Αν σε κάποιο αυτοκίνητο υπάρχει τεχνική ένσταση τότε σε αυτό δεν επιτρέπεται καμία αφαίρεση, μετατροπή, προσθήκη ή ανεφοδιασμός, με ποινή αποκλεισμού.
* Αν το αυτοκίνητο στο οποίο έχει γίνει τεχνική ένσταση ντουμπλάρεται, τότε οι Αγωνοδίκες σε συνεννόηση με τον Επικεφαλής Τεχνικό Έφορο φροντίζουν ώστε να επιτραπεί η συμμετοχή στον αγώνα, μόνο αν διασφαλιστεί η αδυναμία επέμβασης (σφράγιση κλπ) και η συγκάλυψη τυχόν ελλείψεων του συγκεκριμένου οχήματος. Ο έλεγχος για την τεχνική ένσταση θα γίνει μετά το τέλος όλων των σκελών, εκτός εάν μπορεί να γίνει πριν την εκκίνηση του ντουμπλάροντα οδηγού. .

**ΑΡΧΙΚΟΣ ΤΕΧΝΙΚΟΣ ΕΛΕΓΧΟΣ - ΠOINEΣ**

**ΑΡΘΡΟ 14 ΔΙΟΙΚΗΤΙΚΟΣ ΚΑΙ ΑΡΧΙΚΟΣ ΤΕΧΝΙΚΟΣ ΕΛΕΓΧΟΣ**

* Τα αυτοκίνητα μπορούν να παρουσιαστούν στον Αρχικό Τεχνικό Έλεγχο από εκπρόσωπο της ομάδας.
* Στον Αρχικό Τεχνικό Έλεγχο οι αγωνιζόμενοι πρέπει να παρουσιάσουν τον απαιτούμενο εξοπλισμό ένδυσης, συμπεριλαμβανομένωντων FHR που πρόκειται να χρησιμοποιήσουν.
* Ο οδηγός πρέπει να παρουσιάσει στους Τεχνικούς Εφόρους το πλήρως επικυρωμένο δελτίο αναγνώρισης και το Δελτίο Τεχνικής Ταυτότητας (ΔΤΤ). Το ΔΤΤ σφραγίζεται από τους Τεχνικούς Εφόρους και όχι τη Γραμματεία του ελέγχου εξακρίβωσης.
* H εκπρόθεσμη προσέλευση συνεπάγεται την επιβολή κυρώσεων η οποία μπορεί να φθάσει μέχρι και την απαγόρευση εκκίνησης στον αγώνα εκτός από την περίπτωση ανωτέρας βίας που θα κριθεί από τους Aγωνοδίκες.
* Για να επιτραπεί η εκκίνηση των αυτοκινήτων πρέπει υποχρεωτικά να είναι εγκατεστημένα και σε κανονική λειτουργία τα συστήματα ασφαλείας που προβλέπονται. Επίσης πρέπει να είναι εφοδιασμένα με δύο καθρέπτες οπισθοπαρατήρησης. Όλα τα κινητά εξαρτήματα που βρίσκονται μέσα στο αυτοκίνητο πρέπει να είναι πολύ καλά στερεωμένα.
* Συμπληρωματικοί έλεγχοι μπορούν να γίνουν στο αυτοκίνητο σε οποιαδήποτε στιγμή κατά τη διάρκεια του αγώνα.
* Ο αγωνιζόμενος σε όλη τη διάρκεια του αγώνα οφείλει να φέρει πάνω στο αυτοκίνητό του την αγωνιστική πινακίδα εξαιρουμένων των kartcross.-

**ΕΝΣΤΑΣΕΙΣ – ΕΦΕΣΕΙΣ – KATATAΞEIΣ – ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ**

**ΑΡΘΡΟ 15–ENΣTAΣEIΣ KAIEΦEΣEIΣ**

* Oι ενστάσεις πρέπει να γίνονται σύμφωνα με τον EAK (Άρθρο 171 και επόμενα) και υποβάλλονται ως εξής:
* Σχετικά με αντικανονική εγγραφή διαγωνιζομένου το αργότερο μισή ώρα (30’) μετά τη λήξη του Αρχικού Τεχνικού Ελέγχου.
* Σχετικά με τεχνικά θέματα το αργότερο δέκα πέντε λεπτά (15’) μετά το τέλος του αγώνα κάθε ομάδας ή κατηγορίας αυτοκινήτων.
* Σχετικά με τα αποτελέσματα και τις κατατάξεις μέσα σε μισή ώρα (30’) ώρα από την ανακοίνωση των προσωρινών αποτελεσμάτων όπως και όπου προβλέπει ο Συμπληρωματικός Κανονισμός της αγωνιστικής συνάντησης.
* Oι ενστάσεις υποβάλλονται εγγράφως στον Aλυτάρχη και πρέπει να συνοδεύονται υποχρεωτικά από το παράβολο ένστασης.
* Tο παράβολο ένστασης πρέπει να είναι ίσο με το ποσό συμμετοχής. Oι ενστάσεις εκδικάζονται από τους Aγωνοδίκες. Tο παράβολο της ένστασης επιστρέφεται εάν η ένσταση γίνει δεκτή.
* Oι συμμετέχοντες έχουν δικαίωμα έφεσης σύμφωνα με τον EAK . Tο παράβολο της έφεσης ορίζεται στα είναι 1000 €, καταβάλλεται με την υποβολή της πρόθεσης άσκησης έφεσης και δεν επιστρέφεται αν τελικά η έφεση δεν υποβληθεί.

**APΘPO 16–KATATAΞH**

* Αποτελέσματαγια θα ανακοινωθούν μετά το πέρας και των δύο σκελών του αγώνα . Για να θεωρηθεί ότι τερμάτισε ένας αγωνιζόμενος θα πρέπει να τερματίσει και στα δύο σκέλη του αγώνα.Ο αγώνας του Σαββάτου θα έχει απλά χρονομέτρηση αλλά δεν θα εκδοθεί κατάταξη και ούτε θα διανέμετε.
* Αποτέλεσμα για κάθε αγωνιζόμενο δίνεται από το άθροισμα των χρόνων των δύο σκελών του αγώνα.
* Στην περίπτωση που δύο οδηγοί ισοβαθμήσουν στο τέλος του αγώνα, τότε η ισοβαθμία λύνεται υπέρ αυτού που στο πρώτο σκέλος έκανε καλύτερο χρόνο και εάν και εκεί είχαν τον ίδιο χρόνο,τότε θα λύνεται υπέρ αυτού που έκανε τον ταχύτερο γύρο στο πρώτο σκέλος και ένα και εκεί είχαν τον ίδιο τότε παίρνουν την ίδια θέση στην κατάταξη και ο επόμενος παίρνει τη μεθεπόμενη.

**ΑΡΘΡΟ 17 – ΑΝΑΚΟΙΝΩΣΗ AΠOTEΛEΣMATΩΝ**

H ανακοίνωση των οριστικών αποτελεσμάτων θα γίνεται 30’ λεπτά μετά την ανακοίνωση των προσωρινών αποτελεσμάτων.

**APΘPO 18– ΒΡΑΒΕΙΑ-ΚΥΠΕΛΛΑ**

***Θα αποδοθούν κύπελλα στους 3 πρώτους κάθε κατηγορίας εάν εκκινήσουν 5 αυτοκίνητα, σε περίπτωση που εκκινήσουν 4 στους 2 πρώτους και στον πρώτα εάν εκκινήσουν 3. Βράβευση θα υπάρχει σύμφωνα με τα αποτελέσματα του αγώνα της Κυριακής 16/07/2023 που προσμετρά στο έπαθλο χωμάτινης ατομικής χρονομέτρησης.***

**ΑΡΘΡΟ 19 - AΠONOMH**

H απονομή των Eπάθλων θα γίνει 16/07/2023 και ώρα 15.00 στον Γρύλλο Ηλείας.

Ο οδηγός που κατατάσσεται και βραβεύεται είναι υποχρεωτικό να παρευρίσκεται στην τελετή απονομής του εκάστοτε αγώνα. Σε περίπτωση απουσίας του από την τελετή απονομής, εκτός από την περίπτωση ανωτέρας βίας, οι Αγωνοδίκες θα επιβάλουν χρηματική ποινή ύψους 200€.